Nord (departementti)

Nord on Ranskan departementti numero 59. Se sijaitsee Pohjois-Ranskassa Belgian rajalla Hauts-de-Francen hallintoalueella. Departementti on pinta-alaltaan 5 744 neliökilometriä, ja siellä on 2 615 635 asukasta (vuonna 2023), joten se on Ranskan väkirikkain departementti. Nordin pääkaupunki on Lille. Nord on jaettu edelleen kuuteen arrondissementtiin, 41 kantoniin ja 647 kuntaan. Nord oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Alueella puhutaan ranskan paikallismurretta, jota kutsutaan nimellä chti tai ch'ti (picardin paikallismurre), ja erityisesti sen pohjoisosassa flaamia. Alueen elämästä ja siihen liittyvistä muiden ranskalaisten ennakkokäsityksistä on tehty tunnettu ranskalainen komedia Bienvenue chez les Ch'tis (2008), joka sijoittuu Berguesin kaupunkiin. Historia 1600-luvulle saakka Nord-Pas-de-Calais’n seudun historia oli suurelta osin samanlaista Belgian historian kanssa (belgit olivat antiikin aikana suuri joukko kelttiläisiä kansoja Pohjois-Galliassa). Nord-Pas-de-Calais’n alue oli kiistanalainen Gallian sodan jälkeen; barbaarien hyökkäysten aikaan saalilaiset frankit asettuivat sinne, ja se oli Merovingit-dynastian kehto. Ennen vuotta 2016 departementti kuului Nord-Pas-de-Calais’n hallintoalueeseen. Katso myös Luettelo Nordin kunnista Lähteet Aiheesta muualla Kuvia tai muita tiedostoja aiheesta Nord Wikimedia Commonsissa Nordin departementin kotisivut (ranskaksi)